text: Star Wars har været ved at koste Lego livet
  26 maj 2013 kl. 09.06
  Star Wars har både reddet Lego, men også været tæt på at slå koncernen ihjel, skriver professor i ny bog om Lego.
  Det er professor ved University of Pennsylvanias Wharton School David Robertson, der er forfatter til en ny bog om Lego.
  Lego har samarbejdet med Star Wars i 14 år.
  Ifølge David Robertson har samarbejdet både været godt og dårligt, skriver Bloomberg.
  Salget af Lego Star Wars gik forrygende i de år, hvor der kom nye Star Wars-film, men det dykkede i de år, hvor der ikke kom nye film.
  Bloomberg skriver, at Lego Star Wars gode salgstal i begyndelsen maskerede de dybere økonomiske problemer i Lego, og at Lego i 2003 nærmede sig konkurs. 
  I dag går det som bekendt forrygende med Legos økonomi.
  Der har ikke været indspillet Star Wars film i mange år, men nu har Disney-koncernen købt rettighederne og vil igen producere Star Wars-film.
  Star Wars VII vil få premiere i 2015, og flere film venter.
  